Hyvä perhepäivähoidon johtaja / ohjaaja / esimies Henkilön Nimi!

Perhepäivähoitoalueesi osallistuu Kehittävä palaute varhaiskasvatuksessa-hankkeeseen. Hanke on osa kuntamme varhaiskasvatuksen arviointi- ja kehittämistyötä. Toimin hankkeessa observoijana. Olen saanut tehtävääni koulutuksen Helsingin yliopistosta. Tulen havainnoimaan alueellasi toimivan perhepäivähoitajan lapsia. Havainnointi tapahtuu tämän syksyn aikana kahtena satunnaisesti valittuna aamu- tai iltapäivänä. Päiviä ei ilmoiteta etukäteen. Paikalla olemiseni ei aiheuta mitään muutostarpeita perhepäivähoitoryhmän toimintaan. Havainnoinnin lisäksi tutkimuksessa kerätään tietoa varhaiskasvattajien ja johtajien näkemyksistä. Tietojen kerääminen tapahtuu sähköisellä lomakkeella.

***Johtajan tekemä arviointi***

* **Sinun tehtävänäsi johtajana on arvioida johtajuutta ja perhepäivähoitajasi toimintaa** lomakkeella, joka löytyy osoitteesta: <https://elomake.helsinki.fi/lomakkeet/76950/lomake.html>. Lomake on tehty päiväkodinjohtajia varten, joten sen kaikki kohdat eivät sovi perhepäivähoitoon (esim. työnjako). Jätä silloin kohta tyhjäksi. Kun on puhetta henkilöstöstä, työyhteisöstä tai henkilökunnasta, ajattele tällöin sinun ohjauksessasi olevia perhepäivähoitajia. Kun on puhe päiväkodista tai esim. lastentarhanopettajasta, ajattele perhepäivähoitajaa. Päiväkodin ja perhepäivähoidon vertailun vuoksi käytämme kuitenkin samaa lomaketta. On tärkeää saada vertailukelpoista ainesta eri varhaiskasvatuksen muodoista.
* Täyttämisen helpottamiseksi tämän kirjeen liitteenä on lomakepohja, jonka voit tulostaa. Lopulliset vastaukset tallennetaan kuitenkin nettilomakkeeseen.
* Tarvitset lomakkeen täyttämiseen koodin, joka on xxx.
* Lomake tulee täyttää marraskuun aikana. Lomakkeen täyttämiseen kuluu aikaa n. 1,5 –2 tuntia. Lomakkeen tallennus on mahdollista keskeyttää ja jatkaa toisella kerralla. Lue lomakkeen alussa olevat ohjeet huolellisesti. Tarvittaessa saat lisätietoa hankkeen koordinaattorilta: kati.rintakorpi@helsinki.fi

**Lisäksi tutkimukseen mukaan arvotun perhepäivähoitajan oppimisympäristöä arvioidaan lomakkeella**, joka löytyy osoitteesta<https://elomake.helsinki.fi/lomakkeet/78231/lomake.html>. Tämäkin lomake täytetään marraskuun aikana. **Täytä lomake yhdessä hoitajan kanssa** niiltä osin kuin se on mahdollista. Lomakkeen kaikki kohdat eivät sovellu perhepäivähoitajalle. Jättäkää ne kohdat tyhjäksi. Lomakkeen täyttämiseen kuluu aikaa n. 1,5 – 2 tuntia.

**Nyt elokuussa tutkimus käynnistyy seuraavalla tavalla:**

1. Soitan sinulle lähipäivinä ja arvon puhelun aikana alueeltasi yhden perhepäivähoitajan / ilmoitan sinulle valmiiksi arvotun ryhmäperhepäivähoitopaikan, jonka lasten vanhemmilta pyydetään suostumukset tutkimukseen. Jos haluat, voit vastata tähän sähköpostiin ja ehdottaa soittoaikaa.
2. Lähetän sinulle tässä samassa postissa myös alla olevat liitteet, jotka käyt läpi hoitajan kanssa
* kirjeen perhepäivähoitajalle
* vanhempien suostumuslomakkeen, jonka tulostat ja annat perhepäivähoitajalle. Hoitaja jakaa lomakkeen kaikille ryhmän lasten vanhemmille (viimeinen palautuspäivä ma 4.9.). Havainnoitavien lasten etunimet ilmoitetaan minulle sähköpostilla (viimeistään to 7.9.).
* tulostettavan version oppimisympäristön arviointilomakkeesta: tulosta ja anna perhepäivähoitajalle. Tämä paperiversio helpottaa täyttämistä, mutta tallentakaa valmiit vastukset sähköiselle lomakkeelle <https://elomake.helsinki.fi/lomakkeet/78231/lomake.html>. Tämän ajankohta on marraskuu.

Ystävällisin terveisin

Observoijan nimi Observoijan sähköposti

Lisätietoja hankkeesta: <http://blogs.helsinki.fi/reunamo/sisalto/>

Hankkeen yhteyshenkilö kunnassamme on: Yhdyshenkilön nimi ja sähköposti